**Csongrád Város Polgármesterétől**

Száma: Ref/9-2/2020.

Témafelelős: Cseri Gábor alpolgármester

**E l ő t e r j e s z t é s**

Csongrád Város Önkormányzata Képviselő-testületének

2020. január 22-én tartandó ülésére.

**Tárgy**: Önkormányzati támogatás a Nagyboldogasszony templom orgonájának felújítására

**Tisztelt Képviselő-testület!**

A Nagyboldogasszony templom orgonája 2019. április 21-én elromlott. Az orgona felújítását felmérték, ami 6,5 millió forint. A csongrádi lakosok, intézmények, civil egyesületek támogatták az orgona felújítását, így több mint 5 millió forint gyűlt össze.

Csongrád Város Önkormányzata 1 000 000 (egy millió) forintot ajánl fel a Nagyboldogasszony templom orgonájának felújítására. Az önkormányzat tisztelettel megköszöni az adakozók, magánszemélyek, civil szervezetek, intézmények anyagi támogatását és jótékonysági szervezésüket.

Kérem a Tisztelt Képviselő-testületet az előterjesztés megtárgyalására és elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta az „Önkormányzati támogatás a Nagyboldogasszony templom orgonájának felújítására” című előterjesztést és az alábbi döntést hozza.

Az önkormányzat 1 000 000 forinttal támogatja a Nagyboldogasszony templom orgonájának felújítását a 2020. évi költségvetési javaslatban foglaltak szerint. A Képviselő-testület felkéri a Polgármestert, hogy gondoskodjon a támogatás cél szerinti felhasználásáról.

 Határidő: azonnal

 Felelős: Bedő Tamás polgármester

A határozatról értesítést kapnak:

1. a képviselő-testület tagjai;
2. Cseri Gábor alpolgármester
3. az érintett intézmény

Csongrád, 2020. január 21.

 Bedő Tamás

 polgármester